# data[].attributes.body
Minusta nuorisotyössä kannattaa hyödyttää Snapchattia. Snapchat on todella suosittu nuorison keskellä. Snapchat on todella helppo ja vaivaton viestintäväline kavereiden kesken. Ja se on myös viihdyttävä ja hauska. Snapchattia kannattaisi tällä hetkellä hyödyntää juuri siksi, kosk
a se on tällä hetkellä "in". Joonas Hynynen

# data[].attributes.body
Nykyään Internetissä on mahdollista luoda kyselyitä ja tutkimuksia nuorten omien mielipiteiden selvittämiseksi. Näitä olisi käytännöllistä hyödyntää niin pienen alueellisen nuorisotyön kehittämisessä kuin valtakunnallisessa nuoriin liittyvässä päätöksenteossakin. Emmi Minkkinen

# data[].attributes.body
Nykyajan nuorille sosiaalinen media on oiva väline tiedottamiseen ja mainostamiseen. Nykypäivänä ei ole mitään järkeä laittaa esimerkiksi tapahtuman mainosta lehden ilmoitus-palstalle tai kaupan ilmoitustaululle. Some on se väline ja paikka mikä tavoittaa nuoret! On hyvä olla kärryillä, mikä some on minkäkin ikäryhmän suurimmassa suosiossa ja käyttää niitä kanavia nuorten tavoittamiseen tiedotuksessa ja mainostuksessa. Elina Piekiäinen

# data[].attributes.body
Myös puolustusvoimat käyttää opetuksen tukemisessa omaa moodle pohjaista digitaalista verkkoympäristöä. Vaikka kyse ei ole suoranaisesti pelkästään digitaalisesta nuorisotyöstä katsoisin sen ainakin välillisesti liittyvän asiaan sillä suorittaahan varusmiespalveluksen vuosittain yli 20 000 nuorta.

# data[].attributes.body
Frankly on EHYT:in tuottama peli, jossa opetetaan päihteidenkäytön vaaroista pelaamisen kautta. Pelin avulla nuoret voivat oppia päihteiden haitoista mukavammalla tavalla.  Pauli Soini

# data[].attributes.body
Youtuben haastevideot ovat asia, joihin ehkä jotkut nuorisotilat ovat lähteneet mukaan ja jotka kaikessa älyttömyydessään tarjoavat mahdollisuuden onnistumisen elämyksiin ja hassutteluun. Ilman haastevideota tuskin tulisi mieleen kaataa jääpaloja niskaan, kuljettaa kananmuna hihansuusta toiseen tai harjoitella jotain muuta melko hyödyttömältä tuntuvaa asiaa. Sen jälkeen kun on yhdessä kuvattu haaste, voidaan heittää pallo eteenpäin viereiselle nuorisotilalle tai muulle yhteistyökumppanille. Toki tämä on saanut vaarallisiakin mittasuhteita, mutta lähtökohtaisesti toimiva ajatus. Mitä olette mieltä, voiko näistä idioottimaisista, vaarallisista haasteista  huolimatta haasteideaan lähteä mukaan nuorisotyössä? Isi vs Sanni ilman peukkuja -haaste:
https://www.youtube.com/watch?v=6YSSE81-VRA

# data[].attributes.body
Verkkonuorisotyön valtakunnallisen kehittämiskeskuksen, Verken, selvitys "Tulevaisuudessa digi uppoaa osaksi arkea" - Digitaalinen nuorisotyö kunnissa 2017 nuorisotyöntekijöiden digitaalisen median ja teknogian käytöstä nuorisotyössä, huomaa saman kuin moni meistä tietää: "Nuorten omaehtoisen, nuorten omista intresseistä ja tarpeista kumpuavan toiminnan tukeminen vaikuttaa olevan digitaalisessa nuorisotyössä vielä vähäisempää" https://www.verke.org/wp-content/uploads/2017/09/Digitaalinen-nuorisotyo-kunnissa.pdf Kuten moni on jo maininnutkin, nuorten aktiivinen toimijuus on se mihin pitää pyrkiä. Heidän tulisi voida tuottaa sisältöä tuetusti itse, niin kuin Laura Kinnunen tiimistämme kirjoitti. Mielenterveystyössä Nyyti Ry:n Yeesi-piste antaa nuorten suunnitella ja olla mukana toteuttamassa sisältöjä itse. https://www.nyyti.fi/luntti/yeesi-piste/

# data[].attributes.body
Pelastakaa Lapset hyödyntää digitaalisuutta tarjotakseen ohjausta matalalla kynnyksellä, virka-ajan ulkopuolella ja tarvittaessa anonyymisti. Suunta-palvelua on tarjottu vuodesta 2013 alkaen ja ohjaustyötä tekevät yhteisöpedagogien lisäksi opinto-ohjaajiksi opiskelevat. Mielestäni tällainen yhden luukun palvelu  on juuri sitä, mitä nuoret tarvitsevat . Lisäksi digitaalisuus parantaa saavutettavuutta ja on luultavasti monen nuoren mielestä helposti lähestyttävä. https://www.pelastakaalapset.fi/tyomme-kotimaassa/nuorisotoiminta/suunta-palvelu/.

# data[].attributes.body
Sisällön tuottajana voisivat olla nuoret itse. Nuorisotalon tai muun toimijan some voisi olla tietyn ajan nuorien käytössä. Sitä ennen käytäisiin yhdessä nuorten kansa läpi säännöt ja raamit. Kuitenkin niin, että some olisi nuorten käytössä mahdollisimman vapaasti. Myös erilaisten tapahtumien luomien ja sisällön tekeminen voisi saada nuoret hyvin innostumaan ja tekemään oman näköistä sekä nuoria kiinnostavaa sisältöä. Siinä tulisi meille aikuisillekin hyödyllistä tietoa ja uusia näkökulmia.

# data[].attributes.body
Digitaalinen teknologia on tuonut koko maailman erilaisine kulttuureineen jokaisen käden ulottuville, joka on maailmanlaajuisen yhteisöllisyyden kannalta huikea juttu! Mannertenvälinen kanssakäyminen täysin tuntemattomienkin ihmisten kanssa on nykyään vaivatonta. Erilaiset pelit ja sovellukset ovat lisänneet vieraiden kielien oppimista valtavasti ja niitä on helppo hyödyntää myös opetustyössä.

Nuorisotyötyöntekijät voivat saada paljon irti kansainvälisistä verkkoyhteisöistä. Esimerkiksi verkossa toimivat nuorisotyöntekijät voisivat tarjota tukea ja juttuseuraa minkä tahansa kansalaisuuden omaavalle nuorelle, kunhan yhteinen kieli löytyy, kuten englanti. Ellei ole jo olemassa, kansainväliset "verkkonuorisotalot" voisivat olla omiaan nuorten ja nuoriso-ohjaajien kokoontumiselle yhteiselle saitille tutustumaan, jutustelemaan, pelailemaan ja oppimaan. Näin myös ohjaajat voivat oppia toisiltaan. Myös fyysiset nuorisotalot eri maissa voisivat olla kontaktissa toisiinsa, jotta nuoret pääsevät tutustumaan eri kulttuurien nuoriin, toimintaan ja aktiviteetteihin.

Antti Tenovirta

# data[].attributes.body
Ensimmäisen kerran vasta nyt AMK:a pääsin kokeilemaan ko. sovellusta ja aivan törkeen hauska! Tietovisat ja muut hauskat toiminnat innostavat aivan varmasti nuoriakin koulussa ja vapaa-ajallakin. Parasta sovelluksessa on kuitenkin se, että sen avulla pystytään oikeasti myös opettamaan. Jokaiselta nuorelta löytyy melko varmasti älypuhelin ja mikäpä sen hauskempaa kun sitä pääsee luvan kanssa käyttämään esim. oppitunnilla. Sovelluksen avulla pystytään aktivoimaan nuoria ja käsittelemään hankalaakin tai tylsää aihetta hauskemmalla ja mieleenpainuvammalla tavalla! Yhteinen toiminta lisää myös yhteisöllisyyttä ja peliin voi omaa mielikuvitusta käyttämällä lisäillä vaikkapa jotain koordinaatiokykyä vaativaa toimintaa tai muuta liikettä purkamaan energiaa. Olisi hienoa jos kahoot!:a alettaisiin käyttää enemmän opetuksessa, nuorisotiloilla ja muissa tapahtumissa myös vanhempien ihmisten parissa, jotta hekin saisivat makua siitä mitä oikeasti hyödyllistä ko. sovelluksilla pystytään tekemään.//Maarit Viitala

# data[].attributes.body
Somessa nykyään puhutaan paljon kaikenlaisista aiheista, myös niistä, joita on ehkä vaikea käsitellä tai joista on hankala keskustella. Kouluissa voitaisi ottaa tällaisia aiheita esiin somejen avustuksella, esimerkiksi YouTubesta videoita näyttämällä ja keräämällä sitten ajatuksia oppilailta. Ajatukset voisi kerätä vaikkapa anonyymisti kirjoittamalla jos aiheesta keskustelu ei onnistu. Tällaisia aiheitahan voisivat olla esim. seksuaalisuus, mielenterveys esimerkiksi vaikea masennus tai skitsofrenia, traumaattiset kokemukset elämässä, syöpä tms. Näistä kaikista aiheista löytyy YouTubesta ''tubaajien'' omakohtaisista kokemuksista kertovia videoita, joita ainakin itse olen katsonut ja kokenut ne mielenkiintoisiksi sekä opettavaisiksi. Niiden kautta vaikeisiin aiheisiin on ollut helpompi lähestyä. /Iida Auvinen

# data[].attributes.body
Digitaalista nuorisotyötä voidaan toteuttaa paljon nuorten vapaa-ajalla, mutta myös koulunuorisotyön kautta. Esimerkiksi valtakunnallisella mediataitoviikolla voidaan toteuttaa jollekin tietylle ikäryhmälle  mediataitopajoja. Pajoissa voidaan touhuta median parissa mm. hyödyntäen eri sovelluksia, pelejä, ohjelmia, videoita/videoiden tekemistä. Pajoihin voidaan myös yhdistää keskustelua ja vaikkapa ujuttaa ajatusta siitä, miten netissä ollaan kiva kaveri. Yhteistyötä pajojen toteutuksessa voidaan tehdä esim. kirjastojen, paikallislehden tai vaikkapa paikallisten nuorisojärjestöjen kanssa. Paja voi olla myös kohdennettu johonkin tiettyyn aiheeseen tai välineeseen esim. "Instapaja". Mahdollisuuksia pajojen aiheiksi ja mentelmiksi riittää ja koulujen kautta tavoittaa koko ikäluokan :)   Niina Savilahti

# data[].attributes.body
Nuoret hakevat usein omaa porukkaansa, johon tuntevat yhteenkuuluvuutta - koulussa se on usein luokkatovereista yhteen liimautunut piiri, mutta usein netissä se voi olla hyvinkin erilainen. Somen puolella on mahdollisuus anonyymiteettiin, joka antaa monille nuorille mahdollisuuden sekä unohtaa hetkeksi omaa mieltä kaihertavat ongelmat ja toisaalta tuoda esille ominaisuuksia ja asioita, joita ei välttämättä tuo esille kasvotusten. Näin ollen some voi tarjota nuorelle niin mahdollisuuden pitää yllä tiettyä roolia että olla avoimempi. Näin ollen somessa, esim. twitterissä tai tumblrissa, jossa nuorien on helpompaa tuoda omia kiinnostuksenkohteitaan, olisi helpompaa myös tavoittaa nuoria - vaikkakin yhteistyö jäisi vain somen ja muutenkin digitaalisen ympäristön pohjalle. Erilaiset tukiryhmät ja porukat koottuina yhteen somen välityksellä esimerkiksi yhteisen kiinnostuksenkohteen ympäriltä toisivat nuorille mahdollisuuden tutustua samanhenkisiin nuoriin ja toisaalta mikäli esimerkiksi ryhmäkeskustelussa olisi läsnä myös nuorisotyöntekijä, olisi hänen helpompaa olla tukena nuorille. Hieman toiminta-osuuteen peilaten myös erilaiset tempaukset näiden nuortenryhmien välillä olisivat varsin mahdollisia, mutta ennen kaikkea sivustot, joilla nuoret voivat tuoda avoimesti esille omia mielenkiinnonkohteitaan on kultakaivos nuorisotyölle, sillä se voi ehkäistä syrjäytymistä ja vahvistaa nuoren terveen identiteetin ja yhteenkuuluvuuden tunteen syntymistä.

- Petra Lotsari

# data[].attributes.body
Pokemon GO:n kaltaisten AR-pelien (augmented reality, "lisätty todellisuus") myötä pelaaminen on osittain siirtynyt kotoa ja sisätiloista ulos kaupungille. Suurimman Pokemon GO -villityksen aikaan isoimpien kaupunkien puistot ja maamerkit olivat täynnä peliä pelaavia nuoria.

Nuorisotyön tulee olla siellä, missä nuoret ovat. Siksi nuorisopalvelut voisivat pystyttää jonkunlaisen eväs- ja latauspisteen esimerkiksi suositun Poke Stopin kupeeseen. Samalla tarjoutuisi mahdollisuus jututtaa nuoria ja pelata yhdessä nuorten kanssa.

Suurin hype Pokemon GO:n ympärillä lienee jo ohi, mutta tämä idea on monistettavissa myös muiden ulkona pelattavien pelien kanssa toteutettaviksi.

# data[].attributes.headline
Snapchat ja WhatsApp nuorisotyön välineenä

# data[].attributes.subject
Snapchat ja WhatsApp nuorisotyön välineenä

# data[].attributes.body
On erittäin tärkeää, että nykyaikana ollaan ajan hermoilla siitä mitä nuoret somessa tekevät ja mikä on niin sanotusti "in". Välillä nuorisotyön tekijöiden on varmasti vaikeaa pysyä perässä siitä missä nuoret viettävät eniten aikaa koska some- maailma muttuu todella nopeasti ja jos johonkin some- kanavaan tulevat vanhemmat mukaan, jäävät ne silloin vähemmälle käytölle nuorten keskuudessa, siitä esimerkkinä Facebook. Nuorisotyöntekijän täytyy olla siellä missä nuoretkin ovat, jos he ovat sellaisessa paikassa jota nuoret enää harvemmin käyttävät, menee nuorten informointi väärään paikkaan ja näin ollen nuoriin on vaikea saada yhteys jos ei "puhuta samaa kieltä".
Oma ideani on se että nuorisotalot ja siellä työskentelevät nuorisotyöntekijät päivittäisivät esimerkiksi nuorison suosimaa snapchattiä ahkerasti. Päivittäminen siellä voisi olla sen kaltaista että nuorisotalot lisäisivät snapchatin mystoryyn tiedotuksia päivän ohjelmasta nuokkarilla jolloin nuorten on helppo saada tietoa siitä mitä nuokkarilla tapahtuu milloinkin. Myös erilaiset keskustelu- tunnit tai kysymys/vastaus videot joita esimerkiksi youtubettajatkin tekevät seuraajilleen tiedottaakseen jotakin tärkeää tai antaa vastauksia ja vertaistukea niille nuorille joita asia koskee. Nämä keskustelut madaltaisivat nuorten kynnystä osallistua nuokkarin toimintaan, on erittäin tärkeää että tiedotus on lyhyttä ja ytimekästä jotta mielenkiinto pysyy yllä. Myös jonkinlainen Whatsapp ryhmä jossa tiedotettaisiin kaikista ajankohtaisista asioista olisi toimiva. Ryhmässä voisi myös lisätä hauskoja kuvia päivän tapahtumista jolloin se toisi yhteenkuuluvuuden tunnetta nuorille.
/ Suvi Tuominen

# data[].attributes.body
Opiskellessani nuoriso- ja vapaa-ajanohjaajaksi meillä oli kurssi nuorisotyön digitaidoista. Kurssilla käsiteltiin; blogin pitämistä, snapchattia, instagramia, facebookkia yms interweb soopaa. Kirkkaimpana mieleeni kuitenkin jäi lyhyt elokuvien&animaatioiden teko ja green screenin käyttäminen. Apuna käytettiin tietokonetta ja tablettia. Nopea briiffaus ja jokainen osasi väsätä omannäköisen tuotoksen. Ajattelin jo tällöin, että tämähän toimisi aivan älyttömän hyvin nuorten kanssa toimiessa. Eipä mennytkään pitkään kun työharjoittelussa ensiksi yläasteella ja tämän jälkeen nuorisotalolla huomasin, että nuortet tekivät itse aivan samoilla menetelmillä lyhytelokuvia. Yksi ohjaa, yksi kuvaa ja loput näyttelee. Kuinka mainiota digitaalista osallistavaa ryhmätyötä! Nuoret tuntuvat myös heittäytyvän paljon paremmin kuin "vanhemmat" eivätkä pelkää kameraa kuvatessa.
/Antti Vesterinen

# data[].attributes.body
Lanien järjestäminen on hyvä esimerkki mahdollisimman yhteisöllisestä tavasta pelata yhdessä ja ennen kaikkea pitää hauskaa. Nuoret voivat olla lanien kokemisen lisäksi myös järjestämässä niitä.
Verken materiaalissa: Nuorisotyö lanittaa, on erinomaisia näkökulmia, kannattaa lukea.
https://www.verke.org/wp-content/uploads/2016/09/Nuorisotyo-lanittaa.pdf

Lainaan sieltä kuitenkin pätkän:
"Lan-tapahtumat ja lanittaminen näyttäytyvät erittäin monimuotoisina toimintoina nuorison parissa. Monimuotoisuus ylttää myös nuorisotyölliseen näkökulmaan, kun tarkastellaan kaikkia niitä merkityksiä, joita lanikulttuurilla nuorille on: miten he oman harrastuneisuuden puitteissa osallistuvat tapahtumiin, niiden valmisteluihin ja ennen kaikkea niiden kokemiseen. Nuorisotyössä ollaan vuosien saatossa alettu herätä lanien potentiaalille ohjauksen, osallistamisen ja nuorisotyön kenttänä. Nuorisotyön kannalta tärkeää on oivaltaa, ettei nuorisotyöorganisaation tai yksittäisen nuorisotyöntekijän tarvitse taipua kaikkiin järjestelyihin yksin. LAN-tapahtumaa voi ja kannattaa palastella osaamisen mukaan. Nuorten osallistaminen ja yhteistyö muiden organisaatioden kanssa keventää tapahtuman pääjärjestäjän taakkaa. Jokaiselle tekijälle ja osaajalle on tapahtumassa oma tonttinsa. Nuoriso-ohjaajan päävastuu on tuoda laneille oma osaamisensa, nuorisotyöllinen ammatillisuus sekä aikuisen näkökulma. Olla mukana tekijänä, mutta myös tukemassa, turvaamassa ja mahdollistamassa asioita nuorille. Nuorten kannustaminen aktiiviseen toimintaan minkä tahansa tapahtuman järjestämisessä on osallistamista parhaimmillaan. LAN-tapahtumissa osallistujat ja toteuttajat ovat usein samoja ihmisiä. Toisin sanoen laneja järkkäillään itselle ja kavereille. Nuoria ei pidäkään unohtaa, kun tekijöitä tai osaajia etsii tapahtuman järjestämiseen. LAN-tapahtuman suunnittelussa ja järjestämisessä mukana oleminen antaa nuorelle mahdollisuuden kehittää omia taitojaan. Esimerkiksi tiimityöskentelyä ja vuorovaikutustaitoja tulee harjoitettua huomaamattaan, kun rakentaa tapahtumaa ryhmässä työskennellen."

- Jessi Lindgren

# data[].attributes.body
Niin kuin moni muukin ihmisen elämän osa-alue, myös pelit ja leikit ovat laajentuneet myös digitaaliseen maailmaan. Mielestäni siis ihan yhtä lailla kun ennenkin erilaisia pelejä ja leikkejä on nuorisotyössä käytetty edistämään syvempiäkin tavoitteita, voidaan myös digipelaamista hyödyntää samoilla tavoilla.
Toisin kuin perinteisissä medioissa, peleissä ihminen voi tarinan seuraamisen lisäksi luoda tarinan käänteet. Hän muuttuu tarkkailijasta aktiiviseksi toimijaksi.
Ei pidä myöskään vähätellä pelimaailmassa syntyvää yhteisöllisyyttä. Peliyhteisöjen hienoimpia puolia on, että pelaajan iällä, sukupuolella, kansalaisuudella, fyysisillä rajoitteilla ja ulkonäöllä ei olekaan enää niin paljoa tai ollenkaan merkitystä. Kaikkia yhdistää se peli, jonka ääreen ollaan tultu pitämään hauskaa ja tekemään yhteistyötä.

Pelaaminen myös kehittää luovuutta, ongelmanratkaisukykyjä ja kärsivällisyyttä. Pelien kautta voi myös löytää uusia tapoja ilmaista itseään ja pelaaminen antaa mahdollisuuden toimia välittämättä sosiaalisista normeista.

- Jessi Lindgren

# data[].attributes.body
Suuri osa nuorista seuraa somessa joitakin henkilöitä joko Instagramissa, Youtubessa, Snapchatissa tai esim. Twitterissä. Usein kuulee seuraamisen syyksi samaistumisen seurattuun henkilöön. Ottaisin tämän syyn ”vihjeenä” sillä lapsilla ja nuorilla on kasvu vaiheessa useinkin väistämättä itsensä löytämisessä sekä identiteetin rakentamisessa vaikeuksia, ja näissä tilanteissa usein vanhemmilla tai nuorisotyön henkilökunnalla on joskus ”sormi suussa”. Mutta kun nuori on löytänyt mm. vertaisensa youtube maailmasta, jolla saattaa olla samanlaisia askarruttavia ajatuksia elämästä tai ylipäätään mistä tahansa, nuoren on helppo saada vertaistukea hakemaansa elämänvaiheeseen. Aikuisena ja nuorten parissa työskentelevänä hyödyntäisin itsekin nuorten luomaa materiaalia some kanavoilla. Tämä saattaisi auttaa avartamaan aikuisten ja henkilökunnan näkemystä nuorten ajatuksista ja some maailmasta sekä siitä, mitä hyötyä loppuen lopuksi kehittyneestä digitaalisuudesta loppuen lopuksi on. Nuorisopuoli ottaisikin digitaalisen teknologian ja median kehityksen mahdollisuutena eikä uhkana. / Iiris Reinikainen

# data[].attributes.body
Usein kuulee puhuttavan, että nuoret elävät vain ”some” elämää. He käyttävät liikaa puhelinta yms. Mutta itse lähtisin lähestymään asiaa niin, että vanhemmat moittivat somen käyttöä osittain siksi, koska eivät tiedosta kaikkea mitä hyödyllistäkin tietoa digitaalisesta maailmasta voisi löytyä. Myös osittain vanhemmalla kansalla saattaa olla pelon sekainen tunne siitä, kuinka maailma muuttuu ja digitaalisuus lisääntyy. Toiminnalla saataisiin jo valtavia asenne muutoksia aikaiseksi, jos koulutusta ja tietoa mm. somen käytöstä annettaisiin sekä nuorille, että vanhemmille. Tämän avulla myös nuorten vanhempien kuin nuorten parissa työskentelevienkin olisi helpompi lähestyä ja hyödyntää somea ja sieltä löytyvää tietoa. Digitaalista teknologiaa hyödyntäen, henkilökunnan tai vanhempien koulutukseen ei tarvitsisi paljoa laittaa resursseja, sillä tämäkin voi tapahtua suurimmaksi osaksi digitaalisesti. /Iiris Reinikainen

# data[].attributes.body
Itse lähtisin tuomaan nuorten parissa työskentelyyn työvälineeksi Appien käyttöä mm. nuorisotilalle oma sovellus, jossa selviää kaikki oleellinen tieto, jota nuori haluaa saada selville. Appi olisi nuorisotila kohtainen. Nuorella olisi myös mahdollisuus ottaa yhteyttä henkilökuntaan Apin kautta sekä toivoa mahdollisesti erilaisia teema iltoja/toimintoja nuorisotilalle. Myös Appi olisi helppo tapa lähestyä nuoria, koska suurimmalla osalla nuorista on tänä päivänä älypuhelin. Nuorisotiloilla ei aina välttämättä ole edes nettisivuja, joista nuori voisi etsiä tietoa ja jos on, nettisivut eivät välttämättä ole edukseen puhelimella katsottuna. Tällä tavoin nuoria saisi mahdollisesti enemmän tietoisiksi asioista ja tapahtumista sekä liikkeelle ja osallistumaan erilaisiin aktiviteetteihin. Myös nuorille tulisi tunne, että nuorisotilan henkilökunta on helposti lähestyttävissä. / Iiris Reinikainen